CELEX: 31984R2136
Language: el
Date: 1984-07-25 00:00:00
Title: Κανονισμός (ΕΟΚ) αριθ. 2136/84 της Επιτροπής της 25ης Ιουλίου 1984 για τροποποίηση του κανονισμού (ΕΟΚ) αριθ. 1054/78 συνεπεία των τροποποιήσεων του κανονισμού (ΕΟΚ) αριθ. 337/79 περί κοινής οργανώσεως της αμπελοοινικής αγοράς

Avis juridique important

|

31984R2136

Κανονισμός (ΕΟΚ) αριθ. 2136/84 της Επιτροπής της 25ης Ιουλίου 1984 για τροποποίηση του κανονισμού (ΕΟΚ) αριθ. 1054/78 συνεπεία των τροποποιήσεων του κανονισμού (ΕΟΚ) αριθ. 337/79 περί κοινής οργανώσεως της αμπελοοινικής αγοράς  

Επίσημη Εφημερίδα αριθ. L 196 της 26/07/1984 σ. 0022 - 0022 Ισπανική ειδική έκδοση: Κεφάλαιο 03 τόμος 31 σ. 0189  Πορτογαλική ειδική έκδοση : Κεφάλαιο 03 τόμος 31 σ. 0189 

***** ΚΑΝΟΝΙΣΜΟΣ (ΕΟΚ) αριθ. 2136/84 ΤΗΣ ΕΠΙΤΡΟΠΗΣ  της 25ης Ιουλίου 1984  για τροποποίηση του κανονισμού (ΕΟΚ) αριθ. 1054/78 συνεπεία των τροποποιήσεων του κανονισμού (ΕΟΚ) αριθ. 337/79 περί κοινής οργανώσεως της αμπελοοινικής αγοράς  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1223/83 του Συμβουλίου της 20ής Μαΐου 1983 περί των τιμών συναλλάγματος που πρέπει να εφαρμοσθούν στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 855/84 (2), και ιδίως το άρθρο 2 παράγραφος 2 και το άρθρο 6,  Εκτιμώντας:  ότι ο κανονισμός (ΕΟΚ) αριθ. 1054/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 899/84 (4), προβλέπει, στο άρθρο 3, ειδικές διατάξεις όσον αφορά την εφαρμογή των ανιτπροσωπευτικών τιμών στον αμπελοοινικό τομέα· ότι ο κανονισμός (ΕΟΚ) αριθ. 337/79 του Συμβουλίου (5), όπως τροποποιήθηκε από τον κανονισμό (ΕΟΚ) αριθ. 1595/83 (6), προβλέπει ότι το καθεστώς των τιμών εφαρμόζεται κατά την ίδια περίοδο με αυτή που λαμβάνεται υπόψη για την περίοδο εμπορίας, που αρχίζει την 1η Σεπτεμβρίου εκάστου έτους και λήγει στις 31 Αυγούστου του επόμενου έτους·  ότι πρέπει, κατά συνέπεια, να τροποποιηθεί το άρθρο 3 του κανονισμού (ΕΟΚ) αριθ. 1054/78, για να προσαρμοσθεί στις τροποποιήσεις που έχουν επέλθει στον κανονισμό (ΕΟΚ) αριθ. 337/79·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 3 του κανονισμού (ΕΟΚ) αριθ. 1054/78 αντικαθίσταται από το ακόλουθο κείμενο:  «Άρθρο 3  Σε περίπτωση τροποποίησης μιας αντιπροσωπευτικής τιμής κατά τη διάρκεια της αμπελοοινικής περιόδου, η νέα τιμή δεν εφαρμόζεται στο πλαίσιο των ακόλουθων ενεργειών, εάν οι όροι ή οι λεπτομέρειες εφαρμογής έχουν αποφασισθεί πριν από την έναρξη ισχύος της νέας τιμής:  α) των αποστάξεων που αναφέρονται στα άρθρα 11, 12α, 15, 39, 40 και 41 του κανονισμού (ΕΟΚ) αριθ. 337/79·  β) των ενισχύσεων που αναφέρονται στα άρθρα 14 και 14α του κανονισμόυ (ΕΟΚ) αριθ. 337/79·  γ) της ενίσχυσης στην εναποθήκευση που αναφέρεται στο άρθρο 10 του κανονισμού (ΕΟΚ) αριθ. 337/79.»  Άρθρο 2  Ο παρών κανονισμός αρχίζει να ισχύει την 1η Σεπτεμβρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Ιουλίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 132 της 21. 5. 1983, σ. 33.  (2) ΕΕ αριθ. L 90 της 1. 4. 1984, σ. 1.  (3) ΕΕ αριθ. L 134 της 22. 5. 1978, σ. 40.  (4) ΕΕ αριθ. L 92 της 2. 4. 1984, σ. 1.  (5) ΕΕ αριθ. L 54 της 5. 3. 1979, σ. 1.  (6) ΕΕ αριθ. L 163 της 22. 6. 1983, σ. 48.